Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 374/13/8803	Košice II, 13.11.2014
EEČ : 2-64-493-2014

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

	V trestnej veci vedenej proti obv. XXXXX, nar. XXXXX pre prečin podvodu  podľa § 221 ods. 1 Trestného zákona ktorého sa mal dopustiť tak, že:

-	spolu s doposiaľ nestotožnenou osobou dňa 01.04.2013 prostredníctvom internetu cez internetovú stránku XXXXX ponúkli na predaj mobilný telefón zn. Sony Xperia Z v sume 460,-€ a následne po telefonickej dohode na jeho kúpe s poškodeným XXXXX z Košíc mu dňa 02.04.2013 zaslali balík prostredníctvom Slovenskej pošty na dobierku, v ktorom sa mal nachádzať vyššie uvedený telefón, avšak po prevzatí zásielky od kuriéra Slovenskej pošty XXXXX dňa 03.04.2014 zistil, že v balíku sa nenachádza mobilný telefón, ale fotoaparát zn. Samsung ES 80, čím svojim konaním uviedli poškodeného XXXXX do omylu a spôsobili mu škodu vo výške 460,-€

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením povereného príslušníka OO PZ XXXXX - XXXXX sp. zn. XXXXX zo dňa  27.01.2014 bolo XXXXX vznesené obvinenie pre prečin podvodu podľa § 221 ods. 1 Trestného zákona, ktorého sa mal dopustiť tak, ako je to uvedené vo výrokovej časti tohto uznesenia. 

Poverený príslušník OO PZ XXXXX  dňa 13.11.2014 predložil na tunajšiu prokuratúru spisový materiál s návrhom na zastavenie trestného stíhania podľa § 215 ods. 1 písm. d/ Trestného poriadku s poukazom a ustanovenie § 9 ods. 1 písm. d/ Trestného poriadku proti obv. XXXXX pre prečin podvodu podľa § 221 ods. 1 Trestného zákona, pretože obvinený dňa 23.10.2014 zomrel.

Z úmrtného listu Matričného úradu XXXXX zo dňa 05.11.2014 na č.l. XXXXX vyšetrovacieho spisu je zrejmé, že obv. XXXXX dňa 23.10.2014 zomrel.

V zmysle ustanovenia § 215 ods. 1 písm. d/ Trestného poriadku „Prokurátor zastaví  trestné stíhanie, ak je trestné stíhanie neprípustné podľa § 9 Trestného poriadku. V zmysle ustanovenia § 9 ods. 1 písm. d/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.“

        Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor